Pallero ja lentäjä
Toverimme, sa lentäjä parhain,
 Sua seurata aika ois mun!
 Se liene ei liiaksi varhain,
 Uness’ aina oon seurassa sun.

 Tänään ilmoitti maammoni: Mulle
 Pian kahdeksan vuotta jo saa...
 Eiks riitä se, lentäjä, sulle?
 Ylös aika ois liihoittaa.

 Koti käynyt jo on ikäväksi,
 Vain lastentarhaan vie tie.
 Aika päästä ois lentäjäksi,
 Nähdä, millaista taivaalla lie.

 Ota, lentäjä! Tahtoisin tietää,
 Mitä muillakin seuduilla on,
 Miten kuuhut käy taivaalla tietään,
 Sekä vilkaista kontiohon.

 Nähdä, soihdut kun taivaalla häilyy
 Pois hiljaa häipyellen,
 Meren pinta kuin päivässä päilyy.
 Joet juoksevat helmahan sen.

 Itään sais yli merien lentää
 Yllä laivojen mahtavien,
 Niin kauas ja korkealle entää
 Päälle Kremlin, kuin kottarainen.

 Näin saavuttaa voisin päämaalin,
 Yllä ihmisten huudella näin:
 – Hyvää huomenta, toveri Stalin,
 Tuon terveiset liitelijäin!

 Niin korkeella maan yllä tie nyt
 Yhä ladellen käydä se vois.
 Minut, lentäjä, ilmoille vie nyt!
 Se sulle vain kunniaks ois.

Janka Kupala

be:Хлопчык і лётчык (Купала)